A Capana

Iste articlo tracta sobre a Capana. Ta altros usos d'a palabra «capana» se veiga Cabana (desambigación).

A Capana (oficialment, en castellano, «La Capana») ye una pardina aragonesa d'o municipio de l'Aínsa-Sobrarbe, en a comarca de Sobrarbe y a provincia de Uesca. Catálogo de pueblos y municipios de Aragón. Estadística de población y nomenclaturas toponímicas entre 1900 y 2004 (PDF), Gubierno d'Aragón, 2005, ISBN 84-7753-366-0, p.106 Actualment se troba despoblada. ACÍN FANLO, José Luis. Paisajes con memoria; Viaje a los pueblos deshabitados del Alto Aragón (7ª Ed.). Ed. PRAMES; Zaragoza, 2006. ISBN 84-8321-202-1

Cheografía

A pardina sinyorea un cantimplano modesto, que se conoix como «o Cámbol» (<*campo) que ye a parte por a on a divisoria que desepara d'una man a cuenca hidrolochica d'o barranco de Bruello y de l'altra o barranco que se diz d'a Capana fa un paso mas suave. Debaixo d'a localidat, en o propio acuifero d'a on que se debeba quitar l'augua d'o puzo, naixen os vivers d'o barranquet que en dicen «Zaiquials», afluent de lo de Bruello.

O sarrato d'a Capana ye un d'os sarratos menors que baixan d'o Sarrastanyo, y un poquet por alto d'a casa (a l'ueste) forma un tozalet que en dicen «a Plana».

A Capana tiene un camín principal, de pista anque transitable con vehiclos de turismo cuasi dica la propia casa, que naixe adebant de l'esbarro de Cosculluela de Sobrarbe, en a carretera A-138. Se comunica con a casa de Pelegrín y con o Sarrato por a pista, que encara se continua por as garras d'o Sarrastanyo en pasando por o «carrascal d'a Lueza» y por alto d'os campos que se conoix como «Solans».

Por l'altra valleta, a d'o barranco d'a Capana, se i pilla lo camín d'«os Dinerez», que pasa por tot por debaixo d'as penyas d'o Sarrastanyo y permite, seguntes como se trie fer, ir-se-ne ta Buil u ta la man cuentra d'a valleta, a on ye Liners.

A Capana, con Liners, o Sarrato, Bruello y as altras pardinas que se troba en a vallonada d'os dos barrancos que la rodeyan, fizo parte d'o municipio de Santa María de Buil, «Santa María de Buil»; consultada o 5 de mayo de 2011. que desapareixió en os anyos 1960 absorvido por l'Aínsa. Dende 1981, o municipio se diz l'Aínsa-Sobrarbe.

A casa

A Capana ye una casa sola, anque de considerables dimensions, que s'acompanya de bellas bordas (palleros y graners), una masadería ta fer pan, una capilleta que se transformó en ferrería, un puzo ta quitar-ne augua, y una ilesieta d'o sieglo XVIII que feba ta servicios en a pardina.

Sobre a diversidat d'os edificios que acompanyan a casa, que permitiban una vida muit autosuficient, o chegrafo José Luis Acín, en o suyo libro Paisajes con memoria (PRAMES, 1997), escribió:

Referencias

Vinclos externos
  []

Categoría:Lugars de l'Aínsa-Sobrarbe
Categoría:Despoblaus d'a provincia de Uesca
Categoría:Localidaz d'a diocesi de Uesca en Sobrarbe